Il Canto degli Italiani

Il Canto degli Italiani on Italian kansallislaulu. Laulu tunnetaan myös aloitussäkeen mukaan nimellä Fratelli d’Italia (Italian veljet) tai sanoittajansa Goffredo Mamelin mukaan nimellä Inno di Mameli. Laulun on säveltänyt Michele Novaro.

Kansallislaulu on syntynyt 1800-luvun puolivälissä italialaisten nousseen kansallistunteen ilmentäjäksi. Runoilija Mameli kirjoitti runon taistelulauluksi vuonna 1847 Genovassa, säveltäjä Novaro sävelsi sen hieman myöhemmin Torinossa. Laulua leimaa voimakas vastakkainasettelu Itävallan kanssa, joka vielä tuossa vaiheessa piti osaa Pohjois-Italiasta valtansa alla. 

Laulua suosivat toisen maailmansodan aikana sekä Italian fasistit että partisaanit, joskin muiden omien laulujensa rinnalla. Il Canto degli Italiani otettiin käyttöön Italian kansallislauluksi 12. lokakuuta 1946, samassa yhteydessä kun maa julistettiin tasavallaksi. 

Il Canto degli Italiani ei ole kansallishymninä ollut täysin vastaansanomaton. Sen sanoja on arvosteltu liian sotaisiksi ja ulkomaalaisvihamielisiksi. Lisäksi on huomautettu, että laulu kuvailee historiallisia vaiheita, jotka tosin olivat sen syntyaikana tärkeitä, mutta jotka nykyään ovat koko lailla tuntemattomia. Kritiikistä huolimatta Italian parlamentti on vahvistanut laulun aseman uudella lailla.

Kertosäkeistön lopussa oleva huudahdus "Sì!" poistettiin loppuvuodesta 2025. Syynä tähän oli se, ettei se kuulunut Mamelin alkuperäiseen runoon.

 Sanat 
 Laulun teksti Epävirallinen suomennos(2x) 
Fratelli d’Italia, 
l’Italia s’è desta, 
dell’elmo di Scipio
s’è cinta la testa. 
Dov’è la Vittoria? 
Le porga la chioma, 
che schiava di Roma 
Iddio la creò.

Kertosäe: 
Stringiamoci a coorte, 
siam pronti alla morte. 
Siam pronti alla morte, 
l’Italia chiamò. 
Stringiamoci a coorte, 
siam pronti alla morte. 
Siam pronti alla morte, 
l'Italia chiamò! Si!

Noi siamo da secoli 
calpesti, derisi, 
perché non siam popolo, 
perché siam divisi. 
Raccolgaci un’unica 
bandiera, una speme: 
di fonderci insieme 
già l’ora suonò.

Kertosäe

Uniamoci, amiamoci, 
l’unione e l’amore 
rivelano ai popoli 
le vie del Signore. 
Giuriamo far libero 
il suolo natio: 
uniti, per Dio, 
chi vincer ci può? 

Kertosäe

Dall'Alpi a Sicilia 
Dovunque è Legnano, 
Ogn'uom di Ferruccio 
Ha il core, ha la mano, 
I bimbi d’Italia 
Si chiaman Balilla, 
Il suon d’ogni squilla 
I Vespri suonò.

Kertosäe

Son giunchi che piegano 
Le spade vendute: 
Già l’Aquila d'Austria 
Le penne ha perdute. 
Il sangue d’Italia, 
Il sangue Polacco, 
Bevé, col cosacco, 
Ma il cor le bruciò.

Kertosäe(2x)
Italian veljet, 
Italia on noussut, 
ja sitonut päähänsä 
Scipion kypärän. 
Missä on Victoria? 
Kumartakoon hän päänsä Italian edessä, 
sillä Rooman palvelijattareksi 
Jumala on hänet luonut. 

Kertosäe:
Muodostakaamme kohortit! 
Olemme valmiit kuolemaan, 
olemme valmiit kuolemaan, 
Italia on kutsunut! 
Muodostakaamme kohortit! 
Olemme valmiit kuolemaan, 
olemme valmiit kuolemaan, 
Italia on kutsunut! (Kyllä!) 

Vuosisatojen ajan 
meitä sorrettin ja pilkattiin, 
koskemme ole kansa, 
koska olemme jakautuneet. 
Kootkoon meidät ainoisin 
lippu, yksi toivo: 
että liitymme yhteen, 
onhan hetki jo lyönyt. 

Kertosäe

Yhdistäytykääme, yhdistäytykäämme! 
Yksimielisyys ja rakkaus 
ilmoittavat kansoille 
Herran tien. 
Vannokaamme vapauttavamme 
isänmaamme kamara: 
Jos Jumala meidät yhdistää, 
Kuka voi meidät voittaa? 

Kertosäe

Alpeilta Sisiliaan 
Legnano on kaikkialla 
Ferruccion joka miehellä 
on sydän ja käsi! 
Italian lapset 
ovat nimeltään Balilla
ja jokainen kello 
kutsuu iltamessuun. 

Kertosäe

Herhiläisten lailla, 
he heiluttavat maksettua miekkaa. 
Itävallan kotka 
on jo menettänyt höyhenensä. 
Italian verta, 
Puolalaisten verta 
se on juonut kasakoineen. 
Mutta hänen sydämensä se on polttanut. 

Kertosäe

Neljäs säkeistö viittaa tapauksiin Italian historiassa, joilla oli suuri merkitys Italian kansallistunteelle. Legnanon taistelussa italialaiset joukot löivät Fredrik I Barbarossan johtamat saksalaiset joukot vuonna 1176, tehden samalla lopun Pyhän Saksalais-roomalaisen keisarikunnan vallasta Italian niemimaalla. Ferruccio viittaa Francesco Ferruccioon, joka johti Firenzen kauppatasavallan joukkoja Kaarle V:n piirittäessä kaupunkia 12. lokakuuta 1529 – 12. elokuuta 1530. Urheudestaan kuuluisaksi tullut Ferruccio sai surmansa piirityksen loppuvaiheessa 3. elokuuta 1530. Italian yhdistymisen puolestapuhujat nostivat Ferruccion erääksi yhdistyneen Italian esitaistelijoista. Balilla oli oikealta nimeltään Giovan Battista Perasso. Hän johti teini-ikäisenä kapinaa itävaltalaisia vastaan Genovassa vuonna 1746. Säkeistössä mainitut kellot, jotka kutsuvat iltamessuun, viittaavat vuoden 1282 ”Sisilian iltamessuun”, jossa Sisilian väestö teki kapinan maata miehittäneitä ranskalaisia joukkoja vastaan ja murskasi ne perin pohjin.

Viidennessä säkeistössä mainitaan nimeltä Puola, mikä on siinä mielessä huomattavaa, että myös Puolan kansallislaulussa, jonka alkuperäinen nimi on "Puolalaisten legioonien laulu Italiassa", on viittaus Italiaan.

 Lähteet 

 Aiheesta muualla 
 Eri versioita Italian kansallislaulusta.

Luokka:Kansallislaulut
Luokka:Italialaiset isänmaalliset laulut
Luokka:Italian kansallissymbolit